
				AGINDUA, 2013ko irailaren 2koa, Hezkuntza, Hizkuntza Politika eta Kulturako sailburuarena, unibertsitate aurreko irakasmailetarako euskarazko ikasmaterial digitalak egiteko laguntza bideetara dei egiten duena (EIMA 2.0).

				Urteak daramatza Hezkuntza, Hizkuntza Politika eta Kultura Sailak euskarazko ikasmaterialgintza bultzatzen. Hezkuntza eta Kultura Sailaren uztailaren 11ko 138/1983 Dekretuak bere seigarren artikuluan dioena garatuz, abuztuaren 1eko Aginduak (1983ko abuztuaren 19ko EHAA) honela zioen bere 6. artikuluan: «Hezkuntza eta Kultura Sailak behar diren neurriak hartuko ditu ikasmateriala dela medio euskarazko ikasketek ikasleari gastu gehigarririk ekar ez diezaioten. Beharrezko baliabideak ezarriko ditu, ondorioz, irakasmaila eta jakintzagai desberdinetan geroz eta neurri beteagoan euskarazko ikasliburu eta gainerako ikasmaterialak sorrarazteko, eta berorien prezioa erdal ikasmaterialek dutenaren antzekoa izan dadin segurtatuko du».

				Xede horren ildotik EIMA programa eratu zuen Sailak eta, urterik huts egin gabe, hainbat deialdiren bidez garatu du bere jarduna. Honela eratu ziren EIMA I, II, III eta IV deialdiak, zein bere eginkizunaz.

				Teknologia-berrikuntzak aurrera egin duelarik, oinarri digitaleko materialak indartuz eta zabalduz joan dira. Hori dela eta, Eusko Jaurlaritzako Hezkuntza, Hizkuntza Politika eta Kultura Sailak Eskola 2.0 proiektua jarri du martxan. Proiektuaren helburua ikastetxeetan IKTek ikas- eta irakas-prozesuetan eskaintzen dituzten aukerak garatzea da. Proiektuaren aurreikuspenen arabera, pausoz pausoko planaren bidetik ordenagailu eramangarriak eta arbel digitalak eskainiko zaizkie ikasleei eta ikasgelei, irakasleak IKTetan trebatuko dira eta eduki digitalak sortzea bultzatuko da.

				Irakaskuntzan dauden premia berri horiek asetzeko asmoz aterako da hirugarrengoz EIMA 2.0 deialdia.

				Hori guztia gogoan izanik, honako hau

				EBAZTEN DUT:

				I. KAPITULUA

				XEDEA

				1. artikulua.– Euskarazko ikasmaterial digitalak, oinarrizkoak zein osagarriak, prestatzeko eta hezkuntza-komunitatearen eskura jartzeko diru-laguntzak arautzea eta horietarako dei egitea da deialdi honen xedea. Unibertsitate aurreko irakasmailetarako ikasmaterialak hartzen ditu deialdi honek kontuan. Helburu nagusia arlo horretan irakaskuntzan dagoen hutsunea betetzea da eta ikasle-irakasleei beren jardunerako ikasmaterialak eskaintzeko bideak jartzea.

				

				II. KAPITULUA

				DEIALDIRA BIL DAITEZKEEN IKASMATERIALAK

				2. artikulua.– Deialdi honetara bildu nahi duten norbanako zein produkzio-etxeek honako arlo eta etapa hauetakoren bati buruzko ikasmateriala egin beharko dute:

				a) Haur eta Lehen Hezkuntza, Derrigorrezko Bigarren Hezkuntza, Lanbide Esparruko Heziketa Zikloak edota Batxilergoko jakintzagaiak (oinarrizkoak nahiz osagarriak) lantzekoak.

				b) Curriculumaren euskal dimentsioa lantzeko ikasmaterialak.

				c) Ebaluaziorako, orientabiderako eta aniztasunari erantzuteko ikasmaterialak. Ikasmaterialak ez ezik, ikasleen ezaugarri psikologikoak neurtzeko eta diagnostikatzeko balio dezaketen bestelako materialak ere hartuko dira kontuan esparru horren barruan.

				d) Helduen Hezkuntzarako ikasmaterialak.

				e) Aukerako Hezkuntza Jarduera lantzeko ikasmaterialak.

				f) Musika-irakaskuntzan erabiltzeko ikasmaterialak.

				g) Hezkuntza Berezirako ikasmaterialak.

				h) Berariazko hezkuntza-premiak dituzten ikasleei zuzendutako ikasmaterialak.

				3. artikulua.– Ikasmaterialen artean betebehar handienetako bat alor horretan dagoenez, curriculumaren euskal dimentsioa (CED) lantzeko prestatzen diren ikasmaterialek lehentasuna izango dute deialdi honetan. Hori dela eta, puntuazio totalari 5 puntu gehituko zaizkio CED alorreko material-eskabideei.

				4. artikulua.– 1.– Ikasmaterialak bi eratakoak izan daitezke: batetik, Creative Commons Aitortu-EzKomertziala-PartekatuBerdin 3.0 Espainia (CC BY-NC-SA 3.0) edo Creative Commons Aitortu- PartekatuBerdin 3.0 Espainia (CC BY-SA 3.0) lizentziapean egitekoak diren ikasmaterialak eta, bestetik, produkzio-etxeen jabetzakoak izango direnak.

				2.– Ezin da ikasmaterial bera bi eratara aurkeztu.

				III. KAPITULUA

				IKASMATERIALEN BALDINTZAK

				5. artikulua.– 1.– Euskara hutsean sorturik eta prestaturik dauden ikasmaterial digitaletara mugatzen da laguntza-deialdi hau. Gaur egun indarrean dauden unibertsitate aurreko irakasmailetarako ikasmaterialak, oinarrizkoak zein osagarriak, hartuko ditu kontuan aurtengo deialdi honek.

				2.– Hori bermatze aldera, ikasmaterialaren alderdi didaktiko-pedagogikoaz arduratuko direnek euskarazko C1 maila badutela ziurtatu beharko dute.

				3.– Produkzio bat euskal jatorrikotzat hartua izateko, testuak euskaraz sortua eta prestatua egon behar du, eta lehen argitalpena euskaraz bakarrik egingo da.

				Halaber, goiburuak, helbideak, grafikoak eta ingurugiroko erreferentziak ere euskaraz emango dira ikasmaterialetan zein bere metadatuetan.

				6. artikulua.– Ikasmaterial digital berrietarako prestaturik dago laguntza-deialdi hau. Egokitu edota berritutako ikasmaterialak ez dira, beraz, deialdi honen bidez diruz lagunduko, ez eta itzulpenak ere.

				7. artikulua.– Diru-laguntza jaso ahal izateko, indarrean dagoen curriculumera egokitu behar dute ikasmaterialek.

				8. artikulua.– Ikasmaterialek 4/2005 Legeak, otsailaren 18koak, Emakumeen eta Gizonen arteko Berdintasunerakoak, bere 30. artikuluan finkatutakoa bete beharko dute.

				9. artikulua.– 1.– Deialdi honen bidez diruz lagundutako ikasmaterialek indarrean dauden lege-eskakizunak bete behar dituzte jabego intelektualari, egile-eskubideei, lege-gordailuari eta abarrei dagokienez. Proiektuaren lanketan erabiliko diren eta azken produktuaren zati izango diren irudi, soinu, testu edo beste edozein objektu multimedia eskaera egin duen produktorearenak izango dira, edota egile- edo banaketa-eskubideei buruz indarrean dagoen araudia beteko dute.

				2.– Arau horiek Hezkuntza, Hizkuntza Politika eta Kultura Sailaz kanpoko erakundeen esparrukoak direla kontuan izanik, eskakizun horiek bete direla ziurtatu beharko du eskatzaileak eskabide orrian, erantzukizunpeko adierazpenen atalean.

				10. artikulua.– Deialdi honen bidez diruz lagundutako ikasmaterial orok gida didaktikoa ekarri behar du. Honako hauek dira, gutxienez, gida didaktikoak izan behar dituen ezaugarriak:

				a) Helburuak: zer helburu lortu nahi diren ikasmaterial horrekin eta nori zuzendua dagoen, beti ere oinarrizko curriculum-diseinuei, curriculuma garatzeko dekretuei edota indarrean dauden ikasketa-planei erreferentzia eginez.

				b) Oinarrizko curriculum-diseinuko, curriculuma garatzeko dekretuetako edota ikasketa-planetako zein edukirekin duen harremana, edota zein eduki landu nahi dituen.

				c) Noiz eta nola erabili: ikasmaterialaren erabileraren inguruko metodologia kontuak.

				d) Planteamendu didaktikoaren antolaketa (jarduerak, denboralizazioa eta baliabideak).

				e) Bibliografia osagarria.

				f) Lanaren egile(ar)en eta parte-hartzaile(ar)en zerrenda.

				g) Onespena jaso izanaren adierazpena eta data.

				11. artikulua.– Planteamendu didaktikoaren aldetik, produktoreek honako lehentasun-ezaugarriok izango dituzte kontuan ikasmateriala produzitzerakoan:

				a) Proiektuaren ildo nagusiak etaparako edo ikasmailarako aurreikusitako helburuen, edukien eta jardueren arabera antolatzea, beti ere oinarrizko gaitasunen garapena kontuan harturik.

				b) Ikaskuntza aktiboa bultzatzea. Horrenbestez, ikasleek helburu jakin bat lortzeko zerbait sortu beharko dute. Hots, zeregin esanguratsua burutuko beharko dute.

				c) Planteamendu interaktiboa bultzatzea eta, horrez gain, ikasleen arteko lankidetza indartzea.

				d) Materialak proposamen didaktiko irekiak izatea (material itxiak ez izatea): irakasleek moldatzeko modukoak izatea, beren programazio eta unitate didaktikoetan.

				e) Ebaluazioaren garrantzia agerikoa izatea eta, beraz, ikaslea ebaluatzeko moduak proposatzea.

				f) Planteamendu motibatzailea eta atsegina izatea: ikasleen adina, testuingurua, interesak, etab. kontuan hartzea.

				g) Eguneroko eginkizunetan erabiltzen diren ikasmaterialekin integratuta egotea.

				h) Multimedia elementuen arteko barne kohesio egokia izatea: integrazio- eta sinkronizazio- maila egokia izatea, mezu orokorra ondo ulertu eta bereganatu ahal izateko.

				i) Sareko doako tresnen erabilera bultzatzea (google maps, earth, cmaps, web albumak, bideo erremintak, material-bankuak, youtube, teachertube, timelines, glogs, podcast, slideshare, slide, tresna kolaboratiboak...).

				j) Eskubide irekiak (Creative Commons) dituzten elementuak erabiltzea ikasmaterialean.

				12. artikulua.– Ikasmaterialak weberako diseinatuak izango dira, hots HTML lengoaian eginak. Erabiliak izateko edozein web nabigatzaile nahikoa izango da, sistema eragilea edozein delarik ere, ohiko pluginak erabiliz, beste programarik eskatu gabe eta jabe-softwarea erabiltzera behartu gabe. Halaber, ikasmaterialak eskuko edo mahai gaineko ordenagailuetan erabiltzeko modukoak izango dira. Ukimenezko pantailak dituzten gailuetan (arbel digitalak, tabletak) erabiltzeko berariazko diseinua duten ikasmaterialak ere onartuko dira.

				13. artikulua.– Erabili eta bertaratu ahal izateko W3C irizpidea, A bikoitzaren bateragarritasunaz, bete behar dute ikasmaterialek.

				14. artikulua.– Creative Commons lizentziapean egindako ikasmaterialek eduki digitalen garapenerako nazioarteko estandarrak beteko dituzte Hezkuntza, Hizkuntza Politika eta Kultura Saileko Agrega plataforman edo E-Learning plataforman erabilgarri izan daitezen. Agregarako LOM.ES bertsioan etiketatuta eta SCORM 1.4 estandarrean trinkotuta aurkeztuko dira; eta E-Learning plataformarako, berriz, Moodle 1.9 bertsioan berreskuratzeko moduan.

				IV. KAPITULUA

				DIRU-BALIABIDEAK

				15. artikulua. 1.– Laguntza-deialdi honek berrehun mila (200.000) euroko diru-kopurua du: berrogei mila (40.000) euro 2013ko aurrekontuan eta, ehun eta hirurogei mila (160.000) euroko konpromiso-kreditua 2014an.

				2.– Deialdira aurkezten diren proiektuak bi multzotan banatuko dira: batetik, Creative Commons Aitortu-Ez Komertziala-Partekatu Berdin 3.0 Espainia (CC BY-NC-SA 3.0) edo Creative Commons Aitortu-Partekatu Berdin 3.0 Espainia (CC BY-SA 3.0)lizentziapean egitekoak diren ikasmaterialak eta, bestetik, produkzio-etxeen jabetzakoak izango direnak. Aurrekontuaren % 70 produkzio etxeen jabetzako materialgintzarako izango da eta % 30 Creative Commons lizentziapean egindako ikasmaterialentzat. Halere, multzo batean aurreikusitako diru-kopuru osoa esleitzen ez bada, soberakina beste multzora pasako da.

				16. artikulua.– Ikasmaterial bakoitzeko gehienez 30.000 euro ordainduko da.

				17. artikulua.– 1.– Deialdi honetako diru-laguntzak lehiaketa bidez erabakiko dira. Laguntzak esleitzeko prozedura azaroaren 11ko 1/1997 Legegintzako Dekretuak onartutako Euskal Autonomia Erkidegoko Herriogasuntza Nagusiaren antolarauei buruzko Legearen Testu Bateginaren 51.4 artikuluan aurreikusitako lehiaketa orokorra izango da, eta beraz, laguntzak ematea aurkeztutako proiektuen arabera egingo da, II. eranskinean xedatutako balorazio-irizpideak aplikatuz horien arteko lehentasunak ezartzeko. Laguntzak puntuazioaren goitik beherako ordenan emango dira, 15. artikuluan aurreikusitako diru-dotazioa agortu arte eta haren 2. puntuko baldintza betearaziz.

				2.– II. eranskinean ezarritako gutxieneko puntuazioa lortzen ez duten proiektuak diru-laguntzarik gabe geratuko dira.

				3.– Gutxieneko puntuazioa lortu baina dirua agortu delako diru-laguntzarik gabe geratu diren proiektuekin ordezko zerrenda egingo da, artikulu honetan zehazten den prozeduraren arabera. Ebazpena jakinarazi ondoren uko egindako diru-laguntzetatik etor litekeen dirua ordezko zerrendan geratu diren proiektuei esleituko zaie, hurrenkera zainduz.

				V. KAPITULUA

				ONURADUNAK

				18. artikulua.– Beharrezko lege-nortasuna duten norbanako edo entitateak izan daitezke laguntza-jasotzaile. Laguntza- deialdi honetara ezin bildu ahal izango dira, partez edo osoz, herri-aginteak, zuzenbide pribatuko herri-aginteak edota herri-aginteen parte-hartze nagusia duten sozietate pribatuak.

				19. artikulua.– 1.– Zerga-betebeharrak eta Gizarte Segurantzarekikoak egunean eduki behar ditu laguntza-eskatzaile orok.

				2.– Deialdiaren kudeaketa-organoa arduratuko da eskatzailea zerga-betebeharretan eta Gizarte Segurantzarekiko eginbeharretan egunean dagoela ziurtatzeaz, azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei Buruzko Legearen Testu Bategina Onartzen duenak, arautzen duen bezala. Kudeaketa-organoak ez du eskatzailearen baimenik beharko datu horiek ziurtatzeko eta behar beste alditan egingo du.

				3.– Zergak Nafarroako Foru Erkidegoko Ogasunean ordaintzen dituzten produktoreen kasuan, ordea, aurkeztu egin beharko da zergak egunean dituela ziurtatzen duen agiria.

				20. artikulua.– 1.– Euskal Autonomia Erkidegoko administrazio orokorrak edo erakunde autonomiadunek ezaugarri bereko beste diru-laguntzaren batzuk eman izana dela-eta, horiek itzultzeko edo zigortzeko prozesuren bat oraindik izapidetzen ari bada, prozesu hori amaitu egin beharko da onuradunei diru-laguntzak edo laguntzak eman eta ordaindu ahal izateko.

				2.– Halaber, zigor-edo administrazio-arloko zigorra jaso duten eta, horren ondorioz, diru laguntza edo laguntza publikoak lortzeko aukera galdu duten edo horretarako ezgaitzen duen lege-debekuren baten eraginpean dauden pertsonek edo entitateek, Emakumeen eta Gizonen Berdintasunerako otsailaren 18ko 4/2005 Legearen arabera sexu-diskriminazioan erori izanagatiko lege-debekuak barne, ezin izango dute Agindu honetan araututako diru-laguntzen eta laguntzen deialdietara aurkeztu, zigorrak ezarritako aldian.

				VI. KAPITULUA

				LAGUNTZEN BATERAGARRITASUNA

				21. artikulua.– 1.– Agindu honen babesean ematen diren laguntzak bateragarriak dira edozein erakunde publikok edo pribatuk helburu bererako eman ditzaketenekin. Hala ere, diru-laguntzaren kopuruak ez du, inola ere, bakarka edo beste diru-laguntza, laguntza, sarrera edo baliabideekin, diruz lagundutako jardueraren kostua gaindituko. Kasu horretan, deialdi honen bidez emandako kopurua dagokion zenbatekora murriztuko da.

				2.– Deialdi honetara biltzen diren norbanako eta produkzio-etxeek ikasmateriala egiteko beste erakunde publiko edo pribatutatik laguntzarik eskatua badute edota halakorik jasoak badira, horren azalpena egin beharko dute, berariaz, eskabide-orrian, eta aurrekontuan, dagokion atalean.

				VII. KAPITULUA

				ESKABIDEAK AURKEZTEKO MODUA ETA EPEA

				22. artikulua.– 1.– Eskabideak aurkezteko epea Agindu hau argitaratu eta hurrengo egunetik kontatzen hasita hamabost (15) egun naturalekoa izango da.

				2.– Eskabide-orria Eusko Jaurlaritzaren Egoitza Elektronikoan egongo da eskuragai: https://euskadi.net/diru_laguntza/-/2013/eima-2-0/eu/

				3.– Eskabide-orri bana aurkeztuko da proiektu bakoitzarengatik, nahiz eta proiektu horrek ikastunitate bat baino gehiago landu.

				23. artikulua.– Azaroaren 11ko 1/1997 Legegintza Dekretua, Euskadiko Ogasun Nagusiaren Antolarauei Buruzko Legearen Testu Bategina Onartzen duena, betetze aldera, erantzukizunpeko adierazpenaren bidez honako betebeharrak egiaztatu beharko ditu eskatzaileak eskabidean orrian:

				a) Ikasmateriala berria dela eta euskaraz sortuko dela.

				b) Aurkeztutako proiektua aurrera eramateko beharrezko egile-eskubideak edota egile-baimenak dituela.

				c) Ez daukala diru-laguntza edo laguntza publikoak lortzeko aukera galtzea dakarren zigor-edo administrazio-arloko zigorrik eta ez dagoela laguntza horiek jasotzeko ezgaitzen duten lege-debekuen eraginpean.

				d) Eskabide-orrian eta eskabide-orriari erantsitako dokumentazioan emandako datuak egiazkoak direla eta laguntza hauen onuradun izateko indarrean dagoen legediak ezarritako baldintzak betetzen dituela.

				e) Ebazpena hartzerakoan kontuan izandako ezaugarriren bat aldatuz gero, horren berri dagokion tokian emateko konpromisoa hartzen duela.

				24. artikulua.– Eskatzaileak aukera du eskabide-orriaren bidez baimena emateko laguntza kudeatzen duen organoari, deialdian eskatzen diren datuak edota dokumentazioa lortu edo egiaztatu ditzan, eskabidea izapidetzeko erabilitako bidea edozein delarik ere, eta herri-administrazioei dagozkien egiaztatze-, kontrol- eta ikuskatze-eskumenak eragotzi gabe.

				25. artikulua.– Eskabide-orriarekin batera aurkeztu behar den dokumentazioa:

				1.– Proiektuaren dokumentazioa.

				a) Aurkeztu nahi den proiektu bakoitzeko «Proiektuaren txostena» deritzon inprimakia bete beharko da. Inprimaki horretan proiektuaren gaineko alderdi didaktikoen, teknikoen eta ekonomikoen datuak emango dira. Proiektuaren gaineko txostena egiteko kontuan izan II. eranskinak jasotzen dituen balorazio-irizpideak.

				Inprimaki hori Eusko Jaurlaritzaren Egoitza Elektronikoan izango da eskuragai: https://euskadi.net/diru_laguntza/-/2013/eima-2-0/eu/

				b) Halaber, ikasmaterialaren demoa ere aurkeztuko da URL helbide batean (inprimakian bertan zehaztu) eta, formatu itxian, CD edo DVD batean. Demorik gabe aurkezten diren proiektuak ez dira onartuko, eta erderaz aurkezten diren demoak ere ez.

				c) 5.2. artikuluak dioen bezala, proiektuaren alderdi didaktiko-pedagogikoa egingo dutenek euskarazko C1 maila dutela ziurtatu beharko dute. Proiektuaren txostenean, talde didaktiko-pedagogikoaren datuen atalean, zehaztu beharko da partaide bakoitzak zein agiri duen. Deialdiaren kudeaketa-organoa arduratuko da konprobazio-lanak egiteaz, Euskal Autonomia Erkidegoan eta Nafarroako Foru Erkidegoan ematen diren agirien kasuan. Bi komunitate horietatik kanpora emandako agiriren bat badute, kopia kotejatua aurkeztu beharko dute.

				2.– Produkzio-etxearen eta norbanako produktorearen dokumentazioa. Aurkezten diren dokumentuak kopiak badira, kotejatuak edo egiaztatuak izango dira ezinbestean.

				a) Eskatzailea pertsona fisikoa denean, NANaren kopia aurkeztu beharko du. Nolanahi ere, eskatzaileak baimena eman diezaioke Administrazioari bere identitatea egiaztatzeko, horretarako eskabide-orrian dagokion atala (Adostasunak-nortasun datuak) beteta. Kasu horretan, ez du NANa aurkeztu beharrik izango. Eskabidea egiteko bide elektronikoa erabiltzen badu, ez du NANaren kopiarik aurkeztu beharrik izango.

				b) Eskatzailea entitate bat denean, sortzearen akta edo eskritura, estatutuak, ordezkari legalaren izendapena eta NANaren kopia, eta IFZren (Identifikazio Fiskalaren Zenbakiaren) kopia aurkeztu beharko da. Eskabidea egiteko entitatearen txartela erabiltzen badu, ez du agiririk aurkeztu beharko.

				c) Eskatzailea elkarte edo fundazio bat bada eta Euskal Autonomia Elkarteko Administrazio Orokorraren Erregistroan izena emanda badago, ez du b) puntuan eskatzen den agiririk aurkeztu beharko. Horretarako eskatzaileak berariazko baimena eman beharko du eskabide-orrian, dagokion atalean, Administrazioak konprobazio-lanak egin ditzan.

				d) Zergak Nafarroako Foru Erkidegoko Ogasunean ordaintzen dituzten produktoreen kasuan, zergak egunean dituela ziurtatzen duen agiria aurkeztu beharko da.

				26. artikulua.– 1.– Eskatzaileak eskabide-orri bat baino gehiago aurkezten duenean, 25.2 artikuluko agiriak bakarrak izan daitezke fitxa guztientzat.

				2.– Halaber, 25.2 artikuluan aipatutako agiriak, d) puntukoa salbu, lehendik bidaliak badira EAEko Administrazio orokorrera, eta bost (5) urte baino gehiago igaro ez bada honen esku daudela, eskatzaileak ez ditu agiri horiek berriro aurkeztu behar izango, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legeak 35. artikuluan agintzen duenari jarraituz. Aurkeztu ezean, eskatzaileak baimena eman beharko du eskabide-orrian, dagokion atalean, eta dokumentu horiek noiz eta zein deialditarako (Saila, Zuzendaritza, programa) aurkeztu zituen argi adierazi, Administrazioak konprobazio-lanak egin ditzan.

				27. artikulua.– Laguntza-deialdi honetan parte hartu nahi duen produktore orok eskabide-orria eta horrekin batera aurkeztu beharreko agiriak zuzen eta osorik bete beharko ditu eta, deialdiaren oinarriekiko adostasuna izenpeturik, garaiz aurkeztu, honako modu hauetakoren batean:

				a) Aurrez aurre Herritarrentzako Zuzenean Zerbitzuaren edozein bulegotan edo Hezkuntza, Hizkuntza Politika eta Kultura Sailaren egoitza nagusian (Donostia-San Sebastián 1, 01010 Vitoria-Gasteiz, EIMA 2.0 Programa, Euskara Zerbitzua) edota Sailaren Lurralde Ordezkaritzetan, azaroaren 26ko 30/1992 Legeak, Herri Administrazioen Araubide Juridikoaren eta Administrazio Prozedura Erkideari buruzkoak, bere 38.4 artikuluan zehazten duen edozein bulegotan ere aurkeztu daitezke.

				b) Modu elektronikoan Eusko Jaurlaritzaren Egoitza Elektronikoaren bidez aurkez daitezke: https://euskadi.net/diru_laguntza/-/2013/eima-2-0/eu/

				28. artikulua.– Eskabidea aurrez aurre aurkezten bada, CD batean aurkeztu beharko da eskatzen den dokumentazio guztia.

				29. artikulua.– Tramiteak (aurrez aurre zein elektronikoki) egiteko azalpenak, eskabide-orriak eta gainontzeko agiriak Eusko Jaurlaritzaren euskadi.net Egoitza Elektronikoan egongo dira eskuragai: https://euskadi.net/diru_laguntza/-/2013/eima-2-0/eu/

				30. artikulua.– Eskabide-orria eta horrekin batera entregatu beharreko dokumentazioa aurkezteko bide bat, aurrez aurrekoa edo elektronikoa, aukeratzeak ez du derrigortzen eskatzailea hortik aurrerako tramiteak hasieran aukeratutako bide horretatik egitera. Nahi duenean alda dezake bidez.

				31. artikulua.– Eskaeraren ondorengo tramiteak (kontsultak, agiriak aurkeztea etab.) bide elektronikoz egin nahi izatekotan, helbide honetatik egin beharko dira: https://www.euskadi.net/nirekudeaketak

				32. artikulua.– Eskabide bat behar bezala bete gabe aurkezten bada, berau osatzeko hamar (10) lan-eguneko epea emango du Hezkuntza Sailburuordetzak. Epe hori igaro ondoren, eta motibo sendorik gabe, eskatutako datuak ematen ez badira, atzera egiten dela ulertuko da, horretarako ebazpena emanez.

				33. artikulua.– Datu Pertsonalak Babesteari buruzko abenduaren 13ko 15/1999 Lege Organikoak eta Datu Pertsonaletarako Jabetza Publikoko Fitxategiei eta Datuak Babesteko Euskal Bulegoa Sortzeari buruzko otsailaren 25eko 2/2004 Legeak xedatutakoa betez, deialdi honen tramitazioan jasotako datu pertsonalak, parte-hartzaileek erabiltzea eta argitaratzea baimenduko dituztenak, «EIMA» deritzon fitxategian jasoko dira. Fitxategi hori 2010eko urriaren 4ko Aginduak, Hezkuntza, Unibertsitate eta Ikerketa sailburuarenak, arautzen du eta bere helburua deialdi honetako diru-laguntzak eta deialdi honekin zer ikusia duten beste edozein prozedura edo espediente administratibo kudeatzea izango da batetik, eta deialdi honetara aurkezten diren pertsonak deialdiaren garapenari buruz informatzea bestetik. Aldez aurretik, Datuak Babesteko Agentziari eman zaio horren berri, eta datuen segurtasun osoa bermatzeko behar diren segurtasun-neurriak ezarrita ditu. Fitxategiaren datuak, bestalde, ez zaizkie beste pertsona batzuei jakinaraziko, legeak bideratutako kasuetan izan ezik.

				Fitxategi honen arduraduna Hezkuntza, Hizkuntza Politika eta Kultura Sailaren Hezkuntza Berriztatzeko Zuzendaritza da. Sarbide-, zuzenketa-, ezabatze- eta aurkatze-eskubideak erabiltzeko Hezkuntza Berriztatzeko Zuzendaritzara jo beharko da, helbide honetara: Donostia-San Sebastián kalea 1, 01010 Vitoria-Gasteiz.

				Halaber, deialdi honetan parte hartu duten pertsonek Hezkuntza Berriztatzeko Zuzendaritzari baimena ematen diote beste erakunde publiko batzuetan aurkeztutako dokumentuen benetakotasuna egiaztatzeko.

				

				VIII. KAPITULUA

				DIRU-LAGUNTZEN KALKULUA ETA EBAZPENA

				34. artikulua.–1.– Deialdian zehar aipaturiko baldintzak betetzen dituzten proiektuen adostasun-neurketa egin eta eskatzaileak eskabide-orrian zehaztutako datuen inguruan beharrezko zuzenketak egin ostean, zeregin horretaz arduratuko den Ebazpen-batzordeak proiektu bakoitzari dagokion diru-laguntzaren proposamena finkatu eta arrazoituko du eta, honen ondoren, ebazpen-proposamena aurkeztuko dio Hezkuntza sailburuordeari.

				2.– Aipatutako Ebazpen-batzordearen partaideak honako hauek dira:

				– Hezkuntza Berriztatzeko zuzendaria, batzordearen buru.

				– Euskara Zerbitzuaren burua.

				– Sailaren Laguntza-zerbitzuetako IKT-arduraduna.

				– EIMA 2.0-ko teknikaria, batzordearen idazkari.

				3.– Batzorde honen aholkulari gisa, alorrean alorreko adituak hartuko dira kontuan. Hezkuntza Berriztatzeko zuzendariak izendatuko ditu horiek.

				35. artikulua.1.– EIMA 2.0 deialdi honetara aurkeztuko diren proiektuen balorazioa egiteko II. eranskinean azaldutako irizpideak hartuko dira kontuan. Halaber, produktore bakoitzak proiektuz proiektu aurkeztu duen aurrekontua Hezkuntza, Hizkuntza Politika eta Kultura Sailak deialdi honetan ezarritako gehienezko prezio unitarioen (I. eranskina) argitan analizatu eta, proiektuaren oinarrizko ezaugarrien arabera, arrazoizko kostua determinatuko da.

				2.– Ebazpen-batzordearen proposamena ikusiz laguntza-deialdi honen ebazpena egingo du Hezkuntza sailburuordeak, proiektu bakoitzari dagokion laguntza zehatza esleituz.

				3.– Agindua indarrean jarri eta, beranduenik, sei hilabeteko epean emango da Ebazpena. Laguntza-eskatzaile bakoitzari banan-banan jakinaraziko zaio eta ondoren EHAAn argitaratuko da.

				4.– Ebazpena jaso eta hurrengo egunetik kontatzen hasita, hamabost (15) egun naturaleko epea izango du produktore bakoitzak, bere produkzioa egingo duen ala ez ziurtatzeko eta lan-egutegia idatziz aurkezteko. Ziurtapen hau egiten ez badu, diru-laguntzari uko egiten diola ulertuko da.

				5.– Laguntza-eskatzaileetariko bat edo gehiago hartutako Ebazpenarekin ados ez balego eta gora jo nahi balu, Ebazpena jaso eta hurrengo egunetik kontatzen hasita hilabeteko epean gorako errekurtsoa egiteko aukera izango du Hezkuntza, Hizkuntza Politika eta Kultura sailburuaren aurrean.

				6.– Hartu beharreko Ebazpenaren jakinarazpenik egiten ez bada artikulu honen 3. puntuan esandako epean, ezezko erantzuna bailitzan hartu ahal izango da isiltasuna.

				IX. KAPITULUA

				DEIALDIAREN KUDEAKETA ORGANOA ETA JARRAIPEN BATZORDEA

				36. artikulua.– 1.– Laguntza-deialdi honen kudeaketa Hezkuntza, Hizkuntza Politika eta Kultura Saileko Hezkuntza Berriztatzeko Zuzendaritzari dagokio.

				2.– Berariazko Jarraipen-batzordea arduratuko da deialdi honen harian diru-laguntza aginduta duten proiektuen jarraipena egiteaz, laguntza agindu eta, proiektua burutu ondoren, azken ordainketa egin arte.

				3.– Jarraipen-batzordearen partaideak honako hauek dira:

				– Hezkuntza Berriztatzeko zuzendaria, batzordearen buru.

				– Euskara Zerbitzuaren burua.

				– EIMA 2.0-ko teknikaria, idazkari.

				4.– Jarraipen-lanaren inguruan sortutako gertakarien onarpena ere Jarraipen-batzordearen esku geratzen da.

				5.– Berari dagokio, orobat, hasieran agindutako laguntzan murrizketarik egiteko motiborik dagoen aztertzea eta, laguntza-onuradunari entzunaldia eskaini ondoren, Hezkuntza sailburuordeari hartarako proposamena egitea.

				6.– Batzorde honen aholkulari gisa, jakitun beregain edo profesionalak kontuan hartu ahal izango dira.

				X. KAPITULUA

				IKASMATERIALAK AURKEZTEKO PROZEDURA ETA DIRU LAGUNTZEN ORDAINKETA

				37. artikulua.– 2014ko irailaren 13rako, beranduenik, ikasmaterialak bukatua egon behar du eta Hezkuntza, Hizkuntza Politika eta Kultura Sailean onespen eske aurkeztua.

				38. artikulua.– 1.– Esleitutako diru-laguntza onartu duen produktore orori agindutako laguntzaren lehen % 20 aurreratuko zaio, ebazpena jakinarazi eta handik bi hilabeteko epean beranduenik.

				2.– Eusko Jaurlaritzako Ogasun eta Finantza Saileko hirugarrenen erregistroan alta emanda egon behar du laguntza-jasotzaileak, laguntza jaso ahal izateko. Alta emateko edota aurretik erregistratutako kontu-zenbakia aldatzeko, lotura honetan (https://www.euskadi.net/r33-2288/eu/contenidos/autorizacion /alta_terceros/eu_7999/hirugarrenaren_alta.html)dagoen agiria bete beharko du eta aurrez aurre edo bide elektronikoz aurkeztu.

				39. artikulua.– 1.– Hezkuntza, Hizkuntza Politika eta Kultura Sailaren onespena jaso beharko dute deialdi honen bidez diruz lagundutako ikasmaterialek. Onespena eskatzeko agiria bete behar du horretarako onuradunak eta Hezkuntza-administrazioan aurkeztu, ikasmaterialarekin batera.

				2.– Bere ezaugarrien araberako onespen-azterketa desberdinak gainditu beharko ditu ikasmaterial batek Sailaren onespena jaso ahal izateko: trataera didaktikoaren onespen-azterketa, hizkuntzaren onespen-azterketa eta teknikazko onespen-azterketa.

				3.– Deialdi honen bidez diruz lagundutako ikasmaterialek kasuan kasuko onespen-azterketak gainditu izanaren berri ematen duen esaldi hau eramango dute gida didaktikoan: «Ikasmaterial honek Hezkuntza, Hizkuntza Politika eta Kultura Sailaren onespena du», onespena jaso duen datarekin.

				4.– Onespen-azterketak egiteko, ikasmaterialaren kopia bat (gida didaktikoa barne) bidaliko da.doc edo.odt formatuan eta ikasmaterialaren onespena eskatzeko agiria, behar bezala beteta. Ikasmateriala dagoen interneteko helbidea (URL-a) onespena eskatzeko agirian bertan zehaztu beharko da.

				5.– Onespena eskatzeko agiria Eusko Jaurlaritzaren Egoitza Elektronikoan egongo da eskuragai: https://euskadi.net/diru_laguntza/-/2013/eima-2-0/eu/

				6.– Ikasmaterialak aurkezteko.

				a) Aurrez aurre Herritarrentzako Zuzenean Zerbitzuaren edozein bulegotan edo Hezkuntza, Hizkuntza Politika eta Kultura Sailaren egoitza nagusian (Donostia-San Sebastián 1, 01010 Vitoria-Gasteiz, EIMA 2.0 Programa, Euskara Zerbitzua) edota Sailaren Lurralde Ordezkaritzetan, Azaroaren 26ko 30/1992 Legeak, Herri Administrazioen Araubide Juridikoaren eta Administrazio Prozedura Erkideari buruzkoak, bere 38.4 artikuluan zehazten duen edozein bulegotan ere aurkeztu daitezke.

				b) Modu elektronikoan Eusko Jaurlaritzaren Egoitza Elektronikoaren bidez aurkez daitezke: https://euskadi.net/diru_laguntza/-/2013/eima-2-0/eu/

				40. artikulua.– 1.– Materialak Hezkuntza, Hizkuntza Politika eta Kultura Sailaren onespen-azterketa gainditzen badu, behin betiko bertsioari ekin beharko dio produktoreak. Jabetza pribatuko ikasmaterialen kasuan, ikasmateriala interneten zintzilik jarri beharko du kasuan kasuko produktoreak Hezkuntza, Hizkuntza Politika eta Kultura Sailak azken bertsioaren azterketa egin dezan, onespena jaso eta gehienez 3 hilabeteko epean. Creative Commons lizentziapeko ikasmaterialen kasuan, ikasmateriala Hezkuntza Sailaren Agrega edo E-Learning plataformara igo beharko da, Hezkuntza, Hizkuntza Politika eta Kultura Sailak azterketa egin diezaion, onespena jaso eta gehienez 3 hilabeteko epean.

				Horrekin batera honako dokumentuok aurkeztu beharko dira, bi kasuetan:

				a) Ikasmateriala Euskarazko ikasmaterialen katalogoan (EIMA katalogoa) katalogatzeko eskaera fitxa, behar bezala beteta.

				Inprimaki hori Eusko Jaurlaritzaren Egoitza Elektronikoan izango da eskuragai: https://euskadi.net/diru_laguntza/-/2013/eima-2-0/eu/

				b) Arduradunaren zinpeko aitormena, diru-laguntza deialdi honen bidez jasotako diru-kopuru osoa eskabide-orrian zehaztutako proiektua produzitzeko erabili dela ziurtatuz, edota, bestela, kopuru hura zuzenduz eta benetakoa adieraziz. Euskara Zerbitzuaren EIMA programak faktura bidezko egiaztapena eska diezaioke produktoreari, hala iritziz gero.

				c) Ikasmateriala gutxienez bost urtez interneten eskuragarri egongo dela ziurtatzen duen zinpeko aitormena, produktoreak izenpetuta (jabetza pribatua duten ikasmaterialen kasuan).

				d) Interneteko helbidea eta beharrezko klabeak jasotzen dituen idazki ziurtatua (jabetza pribatua duten ikasmaterialen kasuan).

				e) Zergak egunean dituela ziurtatzen duen agiria, zergak Nafarroako Foru Erkidegoko Ogasunean ordaintzen dituzten produktoreen kasuan.

				Legeen aldaketaren ondorioz dokumentazio gehigarririk behar izanez gero, laguntza-deialdiaren ebazpenean zehaztuko da.

				2.– Ikasmaterialak onespena lortu eta hiru (3) hilabeteko epean ikasmaterialaren behin betiko bertsioa eta deialdian eskatzen den dokumentazioa aurkezten ez bada, Hezkuntza Sailburuordetzak, interesatuari aurretik entzunez, ukatu egin ahal izango dio agindutako laguntza azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei buruzko Legearen Testu Bateginak arautzen duen bezala eta abenduaren 17ko 698/1991 Dekretuak (1992-02-07ko EHAAn) dioenaren arabera, eta agindutako diru-laguntzaren aurrerakina sarrera publiko moduan itzuli beharko du eskatzaileak.

				41. artikulua.– Materialak onespenik jasoko ez balu, Euskara Zerbitzuak egin beharreko aldaketen proposamena egingo dio produktoreari. Zuzenketekin ados egon ez eta zuzenketen gaineko alegazioak egin nahiko balitu produktoreak, hamabost (15) lan-eguneko epea izango du horretarako. Bigarren saioan onespen- azterketak gainditzen baditu eta ikasmaterial horrek Hezkuntza Sailaren onespena jasotzen badu, 40. artikuluan adierazitako eran jokatuko da; baina materiala bigarren aldiko onespen-azterketara aurkezten ez baldin bada, edota gainditzen ez baldin badu, Hezkuntza Sailburuordetzak, interesatuari aurretik entzunez, ukatu egin ahal izango dio agindutako laguntza azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei buruzko Legearen Testu Bateginak arautzen duen bezala eta abenduaren 17ko 698/1991 Dekretuak (92-02-07ko EHAAn) dioenaren arabera, eta agindutako diru-laguntzaren aurrerakina sarrera publiko moduan itzuli beharko du eskatzaileak.

				42. artikulua.– 1.– Ikasmaterialak onespena jaso eta behin betiko bertsioa onartu ondoren, agindutako laguntzaren % 80 luzatuko zaio produktoreari.

				2.– Behin betiko bertsioaren egiaztapenak egin ondoren Agindu honetan ezarritako baldintzen arabera ikasmateriala onartzen ez bada, egin beharreko aldaketak idatziz bidaliko ditu Hezkuntza Sailburuordetzak, epe jakin batean eta dagozkion aldaketak proposatuz. Azterketa gaindituz gero, artikulu honen 1. puntuan adierazitako eran jokatuko da. Gainditzen ez baldin badu, ordea, Hezkuntza Sailburuordetzak ukatu egingo du agindutako laguntza, 1/1997 Legegintza Dekretuak, azaroaren 11koak, Euskadiko Ogasun Nagusiaren Antolarauei buruzko Legearen Testu Bateginak arautzen duen bezala eta abenduaren 17ko 698/1991 Dekretuak (1992-02-07ko EHAA) dioenaren arabera, eta agindutako diru-laguntzaren aurrerakina sarrera publiko moduan bueltatu beharko du eskatzaileak.

				43. artikulua.–  1.– Laguntza agindu ondoren, laguntza-jasotzaileak material prestakuntza 2014ko irailaren 13a baino beranduago entregatuko duela aurreikusten badu, idatzi bat aurkeztu beharko du Hezkuntza Berriztatzeko Zuzendaritzan, atzerapen horren arrazoiak azalduz eta ikasmateriala entregatzeko aurreikusitako epea zehaztuz. Zuzendaritza horrek, hartarako duen Jarraipen-batzordeaz, 37. artikuluan esandakoari salbuespenik egiteko arrazoizko motiborik dagoen ala ez aztertuko du, eta dagokion erantzuna emango du. Hilabete pasa ondoren Hezkuntza Sailburuordetzaren erantzunik ez balego, luzapen-eskabideak baimena duela ulertuko da.

				2.– Luzapen-eskabidea ikasmateriala aurkezteko epea amaitu ondoren aurkezten bada, ez da onartuko.

				44. artikulua.– Jarraipen-batzordearen gertakari-txosten teknikoa kontuan izanik, agindutako diru-kopurua ukatu edo murriztu egin ahal izango du Hezkuntza sailburuordeak, laguntza-onuradunari entzunaldia eskaini ondoren, benetan produzitutako ikasmateriala eskabide-orrian jasotako ezaugarrietatik aldentzen den neurrian.

				45. artikulua.– Lana garaiz eta zuzen amaitzen ez duenak, lehenengo % 20 (eta legezko interesak) itzuli egin beharko du eta 2. % 80 kobratzeko eskubidea galdu egingo du, azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei buruzko Legearen Testu Bateginak arautzen duen bezala eta abenduaren 17ko 698/1991 Dekretuak (92-02-07ko EHAA) dioen moduan.

				XI. KAPITULUA

				LAGUNTZA JASOTZAILEEN BETEBEHARRAK

				46. artikulua.– Deialdi honen bidez jasotako diru-laguntzen inguruan Ekonomia Jarraipenerako Bulegoak edota Euskal Herriko Kontu Epaitegiak bere egitekoak betez eskatutako edozein informazio eskaintzera behartuta dago laguntza-jasotzailea.

				47. artikulua.– Agindu honetan finkatutako edozein eginkizun ez betetzeak edota laguntzak lortzeko ezarritako baldintzetan gezurretan ibiltzeak, jokabide horien ondorioz gerta daitezkeen erantzukizun penalak baztertu gabe, agindutako laguntza galtzea ekarriko du; baita, hala legokiokeen kasuan, aurretik jasotako diru-kopurua atzera sarrera publiko moduan itzuli beharra ere, azaroaren 11ko 1/1997 Legegintza Dekretuak, Euskadiko Ogasun Nagusiaren Antolarauei buruzko Legearen Testu Bateginak arautzen duen bezala eta abenduaren 17ko 698/1991 Dekretuak (92-02-07ko EHAA) dioenaren arabera.

				AZKEN XEDAPENETATIK LEHENENGOA

				Agindu honetako euskal eta erdal idazkien artean interpretazio-auzirik sortuko balitz, jatorrizkoa euskaraz idatzitakoa dela kontuan izanik hura hartuko da korapiloa askatzeko gidari.

				AZKEN XEDAPENETATIK BIGARRENA

				Administrazio-bidea amaitzen duen Agindu honen aurka, interesdunek, aukeran, berraztertzeko errekurtsoa aurkeztu ahal izango diote Hezkuntza, Hizkuntza Politika eta Kultura sailburuari, eta errekurtsoa jartzeko epea hilabetekoa izango da Agindua Euskal Herriko Agintaritzaren Aldizkarian argitaratu eta biharamunetik hasita. Interesdunek, bestela, zuzen-zuzenean, administrazioarekiko auzi-errekurtsoa aurkeztu ahal izango dute Euskal Autonomia Erkidegoko Justizia Auzitegi Nagusiko Administrazio Auzietarako Salan; bigarren aukera horretaz baliatzeko epea, berriz, bi hilabetekoa izango da Agindua aldizkari ofizial horretan argitaratu eta biharamunetik hasita.

				AZKEN XEDAPENETATIK HIRUGARRENA

				Euskal Herriko Agintaritzaren Aldizkarian argitaratzen den egunaren biharamunean jarriko da indarrean Agindu hau.

				Vitoria-Gasteiz, 2013ko irailaren 2a.

				Hezkuntza, Hizkuntza Politika eta Kulturako sailburua,

				CRISTINA URIARTE TOLEDO.

I ERANSKINA
PROIEKTUAK BALORATZEKO IRIZPIDEAK

1.— Deialdi honetara bidu efa baldintzak betetzen dituzten kasmateraiak ordenatzeko
honako rizpide hauek finkatu dira:

~ Projektuaren egiura.
— Edukiaren egoktasuna

~Demoa.

~ Aurekontua

1.1 Proiekuaren_egtura _derizon atalean gehienezko puntuazioa 20koa_izani

qubiencko puntuazioa 12koa izango da. Gutiencko mafa hori lortu ezean, proektua deialdit
Kanpo geldiuko da. Projektuaren egiura honela aztert eta balioetsiko da:

1.1.1.— Proposamenaren plangintza: (04 puntu). Proposafutakoa aurrera eramateko
planginizaren egokitasun-mala neurtuko da.

1.1.2- Gida didaktkoa: (0-8 puntu):

— Helburuak eta edukiak argi azalduta daude, eta EAEKO curriculumarekin otutakoak dia.
— Proposamen didakiikoaren bidez garatzen diren cinarrizko gaitasunak zehazlen diu.

— Ebaluazio-iizpideak eta adierazieak zehazten dira.

— Kasleen aniztasuna kontuan hartu da.

— Orientabideak ematen citu ikasieen aniziasunari erantzuteko.

— Proposatzen diren jarduerak gauzatzeko orientabide didakikoak ematen it

— Baliabide osagarriak proposatzen ditu.

— Denboraren zehaztapena egiten da.

1.1.3.— Ezaugari teknikoak: (0.8 puntu):

— Deiaician eskatzen diren baldintza teknikoak (12-14 artiuluak) nola beteko diren ondo
azalduta dago.

— Nabigatzalle soil batekin (edozein delarik hori efa sistema erage desberdnetatk)
erabitzenleragiten da kasmateriala, ohiko pluginak erabiiz, beste programarik eskalu gabe
eta jabe-softwarea erabitzera behartu gabe.

— Ikasmaterialak _eramangarri edo mahaigaineko_ordenagailuetan zein ukimenezko
pantaiak dituzten gailuetan (arbel digitalak, tabletak) erabitzeko prest daude.

— Kasmateralak iastetxearen web zerbitzari batean funtzionatzeko gai dira.

~ Ikasmaterilak desagregatu egin daitezke, zatiak beste kontestu batean erabii ahal

L ERANSKINA
LAGUNTZA-PROPOSAMENA KALKULATZEKO IRIZPIDE EKONOMIKOAK

1 Defaidi honetara bildu efa ontzat eman den kasmaterial bakoitzari legokiokeen laguntza-
proposamena kalkulatzeko, aurekontuaren eta proiekiuaren arteko adostasun-maiia neurtuko da eta
puntuatu egingo da, etk Sera.

2 Produkzio-etieek aunekontuan adierazitako gastu-estimazioa EIMA 20 deiaidiko adit taide
konomikoak baloratutakoekin bt datorren ala oz kusko da. Bat ez datorren kasuetan, produizio-
eteak adierazitako aurrekontua adit tade ekonomikoak irtziako kostuaren eredura egokituko da.

Honako parametro hauek, besteak beste, kontuan hartuz egingo du aditu taldeak aurrckontuaren
azterketa: ostatatze zerbizua, web apilkazoaren konplexutasuna, _originaltasuna, _jarduera
ekareragile kopurua, web orr kopurua, ecuki mutimediak (kopurus, iraupen, konplexutasuna),fan-
ordu kopurua.

3 Deialdi honetako ikasmaterialen kostu kalkulua egiterakoan, honako gefienezko kostuak hartuko
dira kontuan:

[Emm——— 1000 ko genieneako wansferenza 3 Heps)
Priekuaren mzendaria A2¢/orivko
Proposanen adactioa 0/ orivko
nfomtikara 0 /ortvko
Web dsena 0 oo
Exoizpen muinedia 0/ orivko
Bestesto anak 2é/ortvko

14— Aditutaide ekonomikoak ontzat emandako produkzio-kostua izango da Ebazpen batzordeak dinu-
laguntza kalkuiatzeko aintzat hartuko duena

— Edukiak eqokiak dia ikasieen maiia eta adina kortuan hartuta
— Erabiltako hizkuntza maia egokia da.

12,6 Metodologiar dagokionez (0-5 putu):

— Taide-lana edota lan kooperatiboa bultzatzen du

— Parte-hartze akiivoa eta interakzioa (aslefrakase, kasleen artekoa) sustatzen dira.

— Proiektusk iakaslearen rol aldaketa ahalbidetzen du: cgidari» baino corientatzalles
arituko da.

— asleak berak burutu behar du jarduera intelekiuala (ahalk eta sakonena).

— Ebaluazioaren aldiune desberdinak hartzen dira kontuan: hasierakoa, prozesuarena eta
bukacrakos.

1.2.7.Web 2 0ren erabieraridagokionez (0-3 puntu):

— Programak aukera ematen dio erabitzailear parte hartzeko (balorazioak eta inuzkinak
egin, iaskideekin konparti, edukiak beste 0ki batera- blog, wiki, site- eraman eta
Kapsulatu..).

— Iakasteko edo Kasteko egoerak sorizen edo inudkatzen dituzten inguruneak
proposatzen dira.

— Ekoizpen irekiak (erabitzeko eskubidearekin, CC-dunak) trertatzen itu: podcastak,
rgazkiak, adierazpen grafioak, aurkezpenak, bdeoak.

1.3 Demoa (0-5 puntu): demoa baloratzeko orduan, honako irzpideck zer neurrtan
‘aplkatu dien hartuko da kontuan:

— Edukien egitura landuta egotea eta argi azaltzea.
~ Kasmaterialaren bibidea pantailaz pantaia aurkeztea.

14— Aurckontua (05). Aurckontusren efa projekiuaren arteko  adostasun-maiia
neurtuko da.

2 Curicuumaren euskal dimenisioa lantzeko ikasmaterialak: kasmaterialen artean
betebehar handienetako bat alor horretan dagoenez, berariaz currculumaren euskal
dimentsioa (CED) lantzeko prestatzen diren ikasmaterialek lehentasuna izango dute deialdi
honetan. Hori dela eta, puniuazio totalari 5 puntu gehiago gehiuko zaizkio CED alorreko
materil.cskabideei. Alabaina, era honetako tkesmaterialel ez zaie 123 atalean punfurk
emango.

3 Projektuen balorazioa egiterakoan parentesi artean adierazitako zenbakiez baliatuko
da Ebazpen-batzordea, baloraziork_positboenak puntuazio altuena izango duelark cta
baxuenak tarrena. Horrela, kopururik altuenetik baxuenera zerrendatuko dra aurkeztutako
projeiduak

4 Balorazio-tan hori produktoreak aurkezturiko agii idatzien gainean egingo da. Hala
ere, produktoreek beren projekiuak  Ebazpen-batzordearen aurean aurkeziuko diuzte
Ebazpen-batzordeak hala eskaluz gero.

zateko eta konbinazo berrisk sortu ahal zateko.

— Intemeteko tresnen erabilera bideratzen du (Google Maps, Google Earth, CmapTools,
Youtube, Teachertube, Podcast, Sideshare, Siide, web albumak, bideo erremintak, material-
bankuak, tmelineak, glogak, tresna kolaboratioak ).

— Baabide ezberdinak (bideoak, irudiak, musika, etab.) egokito beertatzen ditu modu
interakibo eta osagarian.

— Iasteko nterakzioa shalbidetzen dute ikasmaterialok: kasleen arteko elkarirakurkets,
elkarren balorazioak egiteko, ekarrekin dazeko-ekoiteko bideak eskainiz.

12— Edukiaren egokitasuna defitzon atalean gehienezko puntuazioa 27koa izanik
qubiencko puntuazioa 14koa izango da. Gubdeneko maia hori lort ezean, projektua defaldtk
kanpora geldituko da. Edukiaren egokitasuna honela aztertu eta balioetsko da:

1.2.1.- Profektuaren bidez loru nahi diren helburuei dagokionez (0-4 puntu):

_ Profektuak ikasleek ebatzi beharreko egoera-problemak planteatzen dit, argudiatzeko,
ztabaidatzeko eta erabakiak hartzeko.

— Helburu didaktkoak arioari eta etapari dagozkien helburu orokorrei otuta daude.

— Oiarizko Gaitasunak (kasten iasteko gaitasuna, norberaren ekimenerako efa
‘autonomiarako gaitasuna, gaitasun digtala...) garatzea bultzaizen du.

— Projektuaren gida didaktioan zehazt diren helburuak argi islatzen dira.
122 Projektuan jorratzen diren edukien inguruan (0-3 puntu):

— Hinu eduki mota (kontzeptualak, prozedurazkoak eta jamerazkoak) daude, eta maila
berean garatzen dra

— Proposatutako jarduerck elkarrekiko ltura dut efa bame-koherentzia agerkoa da.

— Jarduera emepikakoretan barik, ikasleak berak eraiki behar duen ikaskuntzan oinarrituta
dago.

123 Curiculumaren euskal dimentsioa ( 0.5 puntu). Euskal dimentsica lantzen den ala
2 eta zein neuritan baiorafuko da.

1.2.4.— Gaiaren inguruko informazioa (0-3 puntu):

— Projektuan azaldu eta garatzen den informazioaren zientzia maila ona da: esanguratsua
da eta gaurkoturi dago.

~ Kultura, gizarte eta diziplinarteko gaiak jorratzen dira
— Informazioa aurkitzea efa kertzea bultzatzen da.
125~ Iasieekiko hurbitasuna (0-4 puntu):

_ Kasieen interescko gaisk planfeatzen diu: planteamendua inferesgaria cta
motibagarria da.

— Projektuak otura zuzena du ikasleen testuinguruarekin.





